יעקב רויטמן

רבי יַעֲקֹב רוֹיטְמַן מִמּוֹגְלְנִּיצָא (? – כ' בניסן ?), בנו הצעיר של רבי אלימלך מליז'נסק. היה רב ואדמו"ר חסידי במוגלניצא.

ביוגרפיה
נולד לרבי אלימלך ושפרינצא וייסבלום. עקב הלשנה הוצרך להימלט מגליציה למוגלינצא ואף שינה את שם משפחתו מווייסבלום לרויטמן. במוגלניצא מינוהו לרב ואדמו"ר, תפקידים בו שימש עד פטירתו.

היה תלמידם של אביו ושל רבי משה מפשווארסק. צדיקי דורו הגדירוהו כצדיק נסתר.

תאריכי לידתו ופטירתו לוטים בערפל, ולא ידוע כי אם שנפטר בכ' בניסן. נקבר במוגלניצא. אחיינו השרף ממוגלניצא מילא בין השאר גם את מקומו באדמו"רות.

בנו רבי חיים נישא לבתו של רבי אלעזר מקוז'ניץ.

תלמידו היה רבי חנוך ב"ר טוביה הכהן – מחבר ספר "יסוד אמונה ומידת ענווה".

הערות שוליים

אדמו"רים
שושלת ליז'נסק
רבנים גליציאנים
רבנים פולנים